**PRAVILNIK O SISTEMU TAKMIČENJA STONOTENISKOG SAVEZA CRNE GORE**

Na osnovu člana 24 Statuta STSCG Skupština stonoteniskog saveza Crne Gore je na predlog Upravnog odbora STSCG, usvojila

PRAVILNIK O SISTEMU TAKMIČENJA STONOTENISKOG SAVEZA CRNE GORE

1. **OSNOVNE ODREDBE**
	1. Na stonoteniskim takmičenjima na teritoriji Crne Gore pravo nastupa imaju samo ekipe odnosno selekcije (s licencom i registracijom) i pojedinci (u cijelom Pravilniku se uglavnom koristi samo muški rod, ukoliko nije drugačije naznačeno, a koji označava podjednako i takmičare i takmičarke, odnosno igrače i igračice) koji su pravilno registrovani u skladu sa Pravilnikom o registraciji STS CG.
	2. Na takmičenju ne smiju i nemaju pravo nastupati takmičari i klubovi, kojima je izrečena kazna disciplinskog organa STS CG ili matičnog kluba odnosno društva, koji im zabranjuje nastupanje. Ta zabrana važi za vrijeme izrečeno u odluci o kažnjavanju, koja mora biti blagovremeno dostavljena svim zainteresovanim stranama.
	3. Uslov za nastup na takmičenju je ljekarska potvrda o sposobnosti za takmičarsko nastupanje u stonom tenisu. Ljekarsko uvjerenje (potvrda) ne smije biti starije od 6 (šest) mjeseci.
	4. Takmičari igraju na takmičenjima sa opremom i po pravilima koji su preporučeni za međunarodna takmičenja od strane ITTF-a i u skladu sa ovim i ostalim Pravilnicima STS CG.
	5. Takmičar jednog kluba ili društva može igrati kao gost za drugi klub na egzibicionim ili prijateljskim takmičenjima u skladu sa Pravilnikom o registraciji STS CG. Za tako nešto, takmičar mora imati pismeno odobrenje matičnog kluba ili društva, a za međunarodno takmičenje pristanak Upravnog odbora STS CG.
	6. Sva takmičenja se dijele na pojedinačna i ekipna. Pojedinačna takmičenja se dijele na: otvorena, zatvorena i pozivna. Ekipna takmičenja takođe mogu biti otvorenog, zatvorenog i pozivnog tipa.
	7. Pod takmičenjem podrazumijevamo:
* Šampionat kluba;
* Šampionat opštine ili grada;
* Državni šampionat;
* Međunarodni otvoreni šampionat;
* Šampionat Balkana;
* Mediteranske igre;
* Šampionat Evrope;
* Šampionat svijeta;
* Olimpijske igre.
	1. Kancelarija saveza će prije početka takmičarske sezone obavijestiti Klubove koji igrači odnosno igračice, u skladu sa odredbama međunarodnih pravila, mogu nastupati u određenoj starosnoj kategoriji.
1. **POJEDINAČNA TAKMIČENJA**
	1. Po pravilu, ova takmičenja su otvorenog i zatvorenog tipa i na njima mogu igrati svi igrači koji su registrovani u STS CG.
	2. Odluka o sistemu i načinu igranja na otvorenim takmičenjima je prepuštena organu (klubu) koji organizuje takmičenje, uz uslov da je takav način igranja predviđen Pravilnicima i propisima ITTF-a.
	3. Zatvorena takmičenja su Šampionati Crne Gore u svim kategorijama.
	4. Pozivna takmičenja odnosno TOP turniri se mogu računati u zatvorena takmičenja, s obzirom na određen broj učesnika i način na koji se igrači pozivaju na takmičenja.
	5. Pojedinačna takmičenja se organizuju u svim starosnim kategorijama i ona se odnose na takmičenja u disciplinama:
* pojedinačno;
* dublovi;
* mješoviti dublovi (osim za kategorije mlađih kadeta-kinja i najmlađih kadeta-kinja).
1. **EKIPNA DRŽAVNA TAKMIČENJA (LIGE)**
	1. Državni ekipni šampionati su, po pravilu, državne lige. Zbog smanjenja troškova i racionalnije organizacije ekipnih šampionata (liga) na početku takmičarske sezone Upravni odbor će predložiti najoptimalniji način igranja svake od liga.
	2. Ekipni šampionati se organizuju za takmičarske (starosne) kategorije:
		1. ekipni šampionat za seniore i seniorke;
		2. ekipni šampionat juniore i juniorke;
		3. ekipni šampionat za kadete i kadetkinje;
		4. ekipni šampionat za mlađe kadete i mlađe kadetkinje;
		5. ekipni šampionat za najmlađe kadete i najmlađe kadetkinje.
	3. Sistem igranja državnih liga za svaku takmičarsku sezonu je detaljnije preciziran u Propozicijama za državne lige za tekuću sezonu.
	4. UČEŠĆE U EKIPNIM ŠAMPIONATIMA – LIGAMA
		1. Klub može da učestvuje samo sa jednom takmičarskom ekipom u ekipnom šampionatu za seniore i seniorke u istom nivou takmičenja.
		2. Način učešća više od jedne takmičarske ekipe u kategorijama: juniora, juniorki, kadeta, kadetkinja, mlađih kadeta, mlađih kadetkinja, je definisan odredbama Propozicija za ekipne šampionate.
	5. Po pravilu, sistem igranja u ligama je dvokružni bod sistem („svako sa svakim“ domaćin-gost).
2. **DEFINICIJA POJMA „EKIPA“**
	1. Pojam „ekipa“ je definisan na sljedeći način:
		1. Ekipu u konkurenciji seniora odnosno seniorki sačinjavaju najmanje 4 (četiri) igrača odnosno igračice registrovani-e u skladu sa odredbama Pravilnika o registraciji Klubova i njihovih članova STS CG.
		2. Ekipu u konkurenciji juniora odnosno juniorki sačinjavaju najmanje 4 (četiri) igrača odnosno igračice registrovani-e u skladu sa odredbama Pravilnika o registraciji Klubova i njihovih članova STS CG i koji u skladu sa međunarodnim pravilima imaju više od 15 (petnaest), a manje od 18 (osamnaest) godina u tekućoj takmičarskoj sezoni.
		3. Ekipu u konkurenciji kadeta odnosno kadetkinja sačinjavaju najmanje 3 (tri) igrača odnosno igračice registrovani-e u skladu sa odredbama Pravilnika o registraciji Klubova i njihovih članova STS CG i koji u skladu sa međunarodnim pravilima imaju više od 13 (trinaest), a manje od 15 (petnaest) godina u tekućoj takmičarskoj sezoni.
		4. Ekipu u konkurenciji mlađih kadeta odnosno mlađih kadetkinja sačinjavaju najmanje 3 (tri) igrača odnosno igračice registrovani-e u skladu sa odredbama Pravilnika o registraciji Klubova i njihovih članova STS CG i koji u skladu sa međunarodnim pravilima imaju više od 11 (jedanaest), a manje od 13 (trinaest) godina u tekućoj takmičarskoj sezoni.
		5. Ekipa u konkurenciji najmlađih kadeta odnosno najmlađih kadetkinja sačinjavaju najmanje 3 (tri) igrača odnosno igračice registrovani-e u skladu sa odredbama Pravilnika o registraciji Klubova i njihovih članova STS CG i koji u skladu sa međunarodnim pravilima imaju manje od 11 (jedanaest) godina u tekućoj takmičarskoj sezoni.
3. **DEFINICIJA POJMA „TAKMIČARSKA EKIPA“**
	1. Pojam, „takmičarska ekipa“ je definisana na sljedeći način:

5.1.1. Takmičarsku ekipu u konkurenciji seniora odnosno seniorki sačinjavaju najmanje 4 (četiri) igrača odnosno igračice registrovani-e u skladu sa odredbama Pravilnika o registraciju Klubova i njihovih članova STS CG.

5.1.2. Takmičarsku ekipu u konkurenciji juniora odnosno juniorki sačinjavaju najmanje 4 (četiri) igrača odnosno igračice registrovani-e u skladu sa odredbama Pravilnika o registraciju Klubova i njihovih članova STS CG i koji u skladu sa međunarodnim pravilima imaju manje od 18 (osamnaest) godina u tekućoj takmičarskoj sezoni.

5.1.3. Takmičarsku ekipu u konkurenciji kadeta odnosno kadetkinja sačinjavaju najmanje 3 (tri) igrača odnosno igračice registrovani-e u skladu sa odredbama Pravilnika o registraciju Klubova i njihovih članova STS CG i koji u skladu sa međunarodnim pravilima imaju manje od 15 (petnaest) godina u tekućoj takmičarskoj sezoni.

5.1.4. Takmičarsku ekipu u konkurenciji mlađih kadeta odnosno mlađih kadetkinja sačinjavaju najmanje 3 (tri) igrača odnosno igračice registrovani-e u skladu sa odredbama Pravilnika o registraciju Klubova i njihovih članova STS CG i koji u skladu sa međunarodnim pravilima imaju manje od 13 (trinaest) godina u tekućoj takmičarskoj sezoni.

1. **KUP CRNE GORE**
	1. Klub ima pravo nastupati u kupu Crne Gore sa više ekipa.
	2. Propozicije za Kup Crne Gore donosi Upravni odbor STS CG na predlog stručnog savjeta.
	3. Propozicije će biti objavljene i dostavljene klubovima najkasnije 30 dana do početka takmičenja.
2. **POJEDINAČNA DRŽAVNA TAKMIČENJA**
	1. Pojedinačna državna takmičenja su:
		1. Državni šampionati za sve kategorije
		2. TOP turniri za sve kategorije
	2. Državni pojedinačni šampionat se organizuje svake takmičarske sezone za:
		1. seniore i seniorke
		2. mlađe seniore i mlađe seniorke (U21-„under“=ispod, manje od)
		3. juniore i juniorke (U18)
		4. kadete i kadetkinje (U15)
		5. mlađe kadete i mlađe kadetkinje (U13)
		6. najmlađe kadete i najmlađe kadetkinje (U11)
		7. veterane i veteranke (O40 – „over“ = preko).

**7.3** **Za kategorije pod 5.2.1., 5.2.2., 5.2.3., 5.2.4. i 5.2.7. državni šampionat se organizuje u disciplinama:**

7.3.1. Pojedinačno (singl)

7.3.2. parovi (dubl)

7.3.3. Mješoviti parovi (dubl)

* 1. **Za kategorije pod 5.2.5. i 5.2.6. državni šampionat se organizuje u disciplinama:**
		1. Pojedinačno (singl)
		2. Parovi (dubl)
	2. **Način odnosno sistem igranja na državnim šampionatima**
		1. Disciplina pojedinačno (singl) u svim kategorijama se igra u dva nivoa, kvalifikacione grupe (prvi nivo) i glavni žrijeb (drugi nivo).
		2. Kvalifikacione grupe u disciplini pojedinačno se igraju po Round-robin („svako sa svakim“) sistemu.
		3. Glavni žrijeb u disciplini pojedinačno kao i discipline parovi i mješoviti parovi se igraju po Knock-out („nokaut“) sistemu tj. na ispadanje.
		4. Kvalifikacione grupe u disciplini pojedinačno, glavni žrijeb u kategorijama: mlađi kadeti pojedinačno, mlađe kadetkinje pojedinačno, mlađi seniori, mlađe seniorke, junior, juniorke, kadetkinje i veterani, pojedinačno, kao i discipline parovi i mješoviti parovi u svim kategorijama se igraju u 3 (tri) dobijena seta.
		5. Glavni žrijeb u disciplini pojedinačno u kategorijama: seniori, seniorke, se igra u 4 (četiri) dobijena seta.
		6. Zavisno od broja prijavljenih takmičara jedan broj nosilaca može biti žrijebano u glavni žrijeb u skladu sa Propisima za međunarodna takmičenja ITTF-a.
		7. Nosioci u kvalifikacionim grupama i glavnom žrijebu na open turnirima određuju se na osnovu svjetske rang liste i važećih rang lista STS CG, vodeći računa o vrsti takmičenja, a u skladu sa propisima za međunarodna takmičenja ITTF-a.
	3. **TOP turniri se organizuju svake takmičarske sezone za:**
		1. seniore i seniorke,
		2. mlađe seniore i mlađe seniorke (U21 – „under“ 0 ispod, manje od),
		3. juniore i juniorke (U18),
		4. kadete i kadetkinje (U15),
		5. mlađe kadete i mlađe kadetkinje (U13),
		6. najmlađe kadete i najmlađe kadetkinje (U11).
	4. **Način odnosno sistem igranja na TOP turniru**
		1. Sistem igranja TOP turnira za svaku kategoriju propisuje Izvršni odbor STS CG na osnovu predloga Stručnog savjeta.
		2. Predviđeni sistemi igranja su sljedeći:
			1. dva nivoa takmičenja koji obuhvataju 1 (jedan) kvalifikacioni i 1 (jedan) finalni turnir.
			2. jedan nivo takmičenja koji obuhvata samo finalni turnir.
		3. Na kvalifikacionom turniru samo u izuzetnim slučajevima može učestvovati manje od 12 (dvanaest) i više od 24 (dvadesetčetiri) igrača odnosno igračice.
	5. **Pravo učešća na TOP turniru**
		1. Na kvalifikacionom turniru mogu učestvovati igrači odnosno igračice koji imaju pravo nastupa za reprezentaciju Crne Gore, a nastupaju u domaćim ili inostranim klubovima.
		2. Pravo učešća na kvalifikacionim turnirima se određuje na osnovu Rang lista STS CG koji formira i objavljuje Stručni savjet STS CG.
		3. Žrijebanje se vrši na osnovu rang lista do osmog nosioca po zmija sistemu, a ostali se izvlače pričemu treba voditi računa da se samo u prvom krugu ne mogu sresti igrači iz istog kluba.
		4. Na kvalifikacionom turniru može učestvovati najviše 6 (šest) igrača odnosno igračica iz jednog kluba.
		5. Pravo učešća na finalnom turniru imaju igrači odnosno igračice na osnovu plasmana ostvarenog na kvalifikacionom turniru i to:
			1. najmanje 12 (dvanaest) igrača odnosno igračica ukoliko na finalnom turniru učestvuje 16 (šesnaest) igrača odnosno igračica.
			2. najmanje 8 (osam) igrača odnosno igračica ukoliko na finalnom turniru učestvuje 12 (dvanaest) igrača odnosno igračica.
			3. najmanje 6 (šest) igrača odnosno igračica ukoliko na finalnom turniru učestvuje 8 (osam) igrača odnosno igračica.

7.8.6. Na osnovu predloga selektora Stručni savjet STS CG ima pravo da na finalnim TOP turnirima omogući učešće igračima odnosno igračicama koji su iz opravdanih razloga bili spriječeni da učestvuju na kvalifikacionom turniru i to:

7.8.6.1. najviše 4 (četiri) igrača odnosno igračice ukoliko na finalnom turniru učestvuje 16 (šesnaest) igrača odnosno igračica.

7.8.6.2. najviše 4 (četiri) igrača odnosno igračice ukoliko na finalnom turniru učestvuje 12 (dvanaest) igrača odnosno igračica.

7.8.6.3. najviše 2 (dva) igrača odnosno 2 (dvije) igračice ukoliko na finalnom turniru učestvuje 8 (osam) igrača odnosno igračica.

1. **Ostala pojedinačna takmičenja**

8.1. Otvoreni i memorijalni turniri

8.1.1. Otvoreni odnosno memorijalni turnir može, uz odobrenje Upravnog odbora STS CG, organizovati Klub registrovan u Savezu.

8.1.2. način odnosno sistem igranja na turniru, zatim kategorije za koje se organizuje turnir moraju biti u skladu sa odredbama ovog Pravilnika, Propisa ITTF-a i jasno naznačeni u Propozicijama turnira.

8.1.3. Klub-organizator prije objavljivanja Propozicija dužan je dobiti odobrenje Upravnog odbora STS CG.

8.1.4. Prijavljivanjem za učešće na turniru igrači odnosno igračice automatski prihvataju sve navedeno u Propozicijama turnira.

8.2. **Turniri veterana i rekreativaca**

8.2.1. Turnir veterana odnosno rekreativaca može, uz odobrenje Izvršnog odbora STS CG, organizovati KLUB registrovan u Savezu.

8.2.2. Način odnosno sistem igranja na turniru, zatim kategorije za koje se organizuje turnir maraju biti u skladu sa odredbama ovog Pravilnika, Propisa ITTF-a, i jasno naznačenim Propozicijama turnira.

8.2.3. Klub-organizator prije objavljivanja Propozicija dužan je dobiti odobrenje Izvršnog odbora STS CG.

8.2.4. prijavljivanjem za učešće na turniru igrači odnosno igračice automatski prihvataju sve navedeno u Propozicijama turnira.

1. **Tehniče uredbe**
	1. Propozicije
		1. Za svako takmičenje, predviđeno ovim Pravilnikom, se objavljuju propozicije zajedno sa najavom takmičenja.
		2. Klub, koji je dobio organizaciju takmičenja (konkursom ili dodjelom), mora najmanje 15 (petnaest) dana prije početka takmičenja dostaviti kancelariji STS CG podatke potrebne za objavljivanje propozicija.
		3. Predlog propozicija za sva takmičenja sastavlja Stručni savjet STS CG.
		4. Propozicije za sva takmičenja moraju biti objavljene i dostavljene svakom klubu najmanje 10 (deset) dana prije početka takmičenja.
	2. Žrijeb i nosioci
		1. Žrijebanje se vrši u skladu sa propisima ITTF-a za međunarodna takmičenja.
		2. Po izvršenom žrijebanju ne može se u žrijeb upisivati novi takmičari. Ako dođe do otkazivanja ¼ (jedne četvrtine) ili više nosilaca, rukovodstvo takmičenja će neposredno pred početak takmičenja izvršiti novo žrijebanje uz obavezno prisustvo predstavnika klubova.
		3. Pri takmičenju po sistemu svako sa svakim, koristeći bergerove tablice, vodiće se računa da igrači iz istog kluba odnosno klubovi iz istog mjesta međusobne mečeve igraju u prvim kolima.
		4. Ukoliko je igrač, koji bi objektivno bio nosilac, opravdano odsustvovao sa takmičenja (igra u inostranstvu, povreda, bolest itd.) i ne nalazi se na Rang listi na predlog Stručnog savjeta STS CG može es odrediti za nosioca.
	3. Bodovanje (rangiranje)
		1. Bodovanje se vrši pomoću Pravilnika za bodovanje i sastavljanje rang lista Stonoteniskog saveza Crne Gore.
	4. Prijavnine i kotizacija
		1. Prijavnine i kotizacije za sve kategorije takmičara za nastup na Državnom pojedinačnom šampionatu, Otvorenim i memorijalnim turnirima će biti obavljene u Aneksu Propozicija.
	5. Organizacija takmičenja
		1. Za sva takmičenja koja imaju status Državnog šampionata i igraju se pod okriljem Stonoteniskog saveza Crne Gore raspisati će se konkurs za orgaizaciju takmičenja neposredno po usvajanju Kalendara takmičenja za tekuću takmičarsku sezonu.
		2. Konkurs raspisuje Upravni odbor Stonoteniskog saveza Crne Gore, ili Sekretar STS CG po odobrenju Upravnog odbora STS CG.
		3. Rezultati konkursa će se objaviti najmanje 10 (deset), a najviše 20 (dvadeset) dana po objavljivanju konkursa ili najmanje 30 (trideset) dana prije početka takmičenja za koje je raspisan konkurs.
		4. Od ovih rokova je moguće odstupiti samo u slučaju neočekivanih otkazivanja već dodijeljenih organizacija i u slučaju hitnosti, što određuje kancelarija Stonoteniskog saveza Crne Gore.
	6. Ograničenje broja mečeva
		1. Ograničenje u broju susreta u toku jednog takmičarskog (turnirskog) dana za pojedinačna takmičenja je sljedeće:
			1. Broj pojedinačnih susreta na 3 (tri) dobijena seta u toku jednog takmičarskog 8turnirskog) dana ne može biti veći od 7 (sedam).
			2. Isto tako ne može se od igrača zahtijevati da igra više od 5 (pet) susreta na 3 (tri) dobijena seta u periodu od 4 (četiri) časa.
			3. Broj pojedinačnih susreta na 4 (četiri) dobijena seta u toku jednog takmičarskog (turnirskog) dana ne može biti veći od 6 (šest).
			4. Isto tako ne može se od igrača zahtijevati da igra više od 4 (četiri) susretana 4 (četiri) dobijena seta u periodu od 3 (tri) časa.
		2. Ograničenje u broju susreta u toku jednog takmičarskog (turnirskog) dana za ekipna takmičenja je sljedeće.
			1. Broj ekipnih susreta u kojima se partije igraju na 3 (tri) dobijena seta u toku jednog takmičarskog (turnirskog) dana ne može biti veći od 3 (tri).
		3. Izuzetno uz odobrenje stonoteniskih organa i pristanak igrača odnosno ovlašćenog predestavnika kluba broj susreta u pojedinačnim odnosno mečeva u ekipnim takmičenjima može se povećati.
2. Zastava i himna
	1. U svim dvoranama u kojima se organizuju takmičenja pod jurisdikcijom i uz saglasnost STS CG mora na vidljivom mjestu biti istaknuta zastava Crne Gore.
	2. Prije početka mečeva u ekipnim državnim šampionatima, osim kada se oni igraju po sistemu turnusa, mora biti intonirana himna Crne Gore.
	3. Na pojedinačnim državnim šampionatima, kao i na ekipnim državnim šampionatima koji se igraju po sistemu turnusa, biće organizovano svečano otvaranje sa predstavljanjem svih učesnika i tom prilikom će biti intonirana himna Crne Gore.
	4. Na otvorenim i memorijalnim turnirima, turnirima veterana i rekreativaca biće organizovano svečano otvaranje sa predstavljanjem svih učesnika i tom prilikom će biti intonirana himna Crne Gore.
3. Završne odredbe
	1. Sva tumačenja ovog Pravilnika daje Upravni odbor Stonoteniskog saveza Crne Gore i ona (tumačenja) su obavezujuća za sve klubove i pojedince na teritoriji Crne Gore.
	2. Za sve ono što nije detaljnije opisano ovim Pravilnikom, drugim Pravilnicima STS CG i Propozicijama takmičenja primjenjivaće se odgovarajuće odredbe Pravila i Propisa ITTF-a.
	3. Ne pridržavanje odredbi ovog Pravilnika povlači disciplinsku i materijalnu odgovornost u skladu sa odredbama Pravilnika o disciplinskoj i materijalnoj odgovornosti STS CG.
	4. Ovaj Pravilnik je usvojen na sjednici Skupštine Stonoteniskog saveza Crne Gore 26. januara 2019. godine, i stupa na snagu danom donošenja.

 **PREDSJEDNIK SKUPŠTINE STS CG**

 **Vukadin Babović**